Johann David Heinichen
Johann David Heinichen, 1683-1729, tysk komponist. Efter endt skolegang ved Thomasskolen i Leipzig blev han jurist og virkede inden for dette fag, inden han helligede sig musikken. 
Heinichen skrev talrige operaer til Leipzig, rejste på et stipendium til Italien og blev siden ansat ved hoffet i Dresden, hvor han hovedsagelig skrev kirkemusik. 
Johann David Heinichen har også komponeret et betydeligt antal instrumentalværker.